 Abantu bayafa kodwa kunabagubhayo... - kusho umlingisiUMLINGISI uFlorence Masebe ukhala ngabantu abazitika ngemicimbi ekubeni igciwane leCovid-19 libhuqabhuqa abantu kuleli Isithombe: AGRAMCHARLES KHUZWAYO June 28, 2020ABANTU bayafa kodwa kunabagubhayo. Sizobona amalangabi... Ubhale kanje umlingisi wakuleli osemnkantshubomvu kule ndima, uFlorence Masebe, ngesikhathi ezwa kuthiwa kunabantu abanemicimbi ekubeni igciwane leCorona selihaqe inqwaba luleli.Kuzokhunjulwa ukuthi izibalo zayizolo zidalule ukuthi kuhaqeke abantu abangaphezu kuka6 282 kwathi abangu48 basishiya emhlabeni. Sesisonke isibalo sabantu asebehaqeke kuleli singu131 800 kanti esabantu esebesishiyile sesifinyelele ku2 413 .Nakuba kunjalo kodwa asebesindile sebebalelwa ku-64 094, ngokwezibalo eziqinisekiswe uNgongqoshe wezeMpilo kuleli uDkt Zweli Mkhize ngoMgqibelo ebusuku.UFlorence zimthusile lezi zibalo, wabe esenikela kuTwitter ukuyodlulisa ilaka lwakhe. Sekunesikhathi isihlasele iCovid-19. Manje sekuyasabisa. Abantu bayagula, hhayi ngokutholwa benegciwane. Abanye baziphatha sengathi akunagciwane noma akubathinti bona, kubhala uFlorence obelingisa kwiThe Republic nakuMuvhango.UKhuluma kanjena nje uFlorence bekusandwa kugxekwa ezinkundleni zokuxhumana uShauwn Mkhize wohlelo lweTV iKwaMaMkhize emuva kokusabalalisa izithombe zakhe esemcimbini wesidlo sakusihlwa.Yize abanye bencome ingubo yakhe yohlobo lweFrancois Vedemme kodwa iningi lasihlaba isenzo sakhe. Akayedwa uShauwn kulokhu, nomkhangisi wengqephu, uBabalwa Mneno, naye wabonakala ejuxuza ezinkundleni zokuxhumana futhi efuna kubonwe ukuthi uhambele umcimbi osezingeni eliphezulu. Kanjalo nomlingisi weSkeem Saam, u-Amanda du Pont, usanda kubonakala enabangani bakhe emcimbini futhi bezitika ngeziphuzo. 